## Til (elevar trinn/fag/skole)

# Smartare energibruk der du bur

Alle innbyggarane i Noreg bur i ein av dei 357 kommunane i landet. Kommunane er forskjellige i areal, folketal og naturressursar, men dei har til felles at oppgåvene som skal løysast krev energi – enten det er for å bygge og drifte bygningar, produsere mat, transportere varar og folk eller for å halde fabrikkar i sving.

Fornybar Norge og Offshore Norge er organisasjonar for selskap som jobbar med fornybar energi eller olje- og gassutvinning. Vi jobbar for å lukkast med energiomstillinga til eit meir berekraftig samfunn, samtidig som ein opprettheld og skapar nye arbeidsplassar og inntekter for Noreg. Vi ønsker innspel frå de som skal leve i framtida på kva for tiltak vi bør satse på for å lukkast med energiomstillinga der de bur.

## Heilt konkret ønsker vi at de skal:

1. finne ut kva sektorar i eigen kommune som er særleg energikrevjande, og kvar energien som brukast kjem frå
2. velje éin av sektorane som de undersøker nærmare. Data samla inn i felt eller frå informantar knytte til sektoren, bør vere ein del av undersøkinga
3. føreslå tiltak baserte på resultata frå undersøkingane dykkar som kan:
   * effektivisere eller redusere energibehovet i sektoren og/eller
   * bidra til at meir av energien som brukast i sektoren kjem frå fornybare energikjelder

Tiltaka de føreslår må vere naturfagleg og teknologisk gjennomførbare og bli vurderte opp mot konsekvensar for arbeidsplassar, verdiskaping og naturmangfald.

Frist for å sende inn forslaga dykkar til tiltak er 1. mai 2025. Vi ser fram til å sjå løysingane dykkar på oppdraget og til å kåre vinnaren av *Årets løysing* skoleåret 2024/25. Takk for at de bidreg inn i dette viktige arbeidet og lukke til!

Med venleg helsing

Målfrid Rønnevik Brynhild Totland

